שערי הגיהנום

**שערי הגיהנום** (בצרפתית: **La Porte de l'Enfer**) היא יצירה פיסולית מונומנטלית של הפסל הצרפתי אוגוסט רודן. יציקת הגבס המקורית של הפסל מוצגת במוזיאון ד'אורסה שבפריז. עותקים של הפסל מוצגים במספר מקומות: במוזיאון רודן שבפריז; במוזיאון רודן שבפילדלפיה, פנסילבניה, ארצות הברית; וכן ב בטוקיו, יפן.

גובה היצירה כ-7 מטרים, ובה 180 דמויות.

[שמאל|ממוזער|250px|שערי הגיהנום ב[מוזיאון ד'אורסה.]]
[ממוזער|שמאל|250px|[שער גן העדן - הדלתות המזרחיות של הבפטיסטריום של פירנצה.]]

## תולדות היצירה
היצירה הוזמנה על ידי המשרד לאומנויות יפות של צרפת בשנת 1880, והייתה אמורה להסתיים בשנת 1885, אולם רודן מעולם לא סיים את היצירה, ועבד עליה במשך 37 שנים, עד מותו בשנת 1917.

היצירה הייתה צריכה לעמוד בכניסה למוזיאון לאומנות ותוכנה נותר לשיקול דעתו של רודן. הוא בחר להאדיר את יצירתו של דנטה אליגיירי שאותו העריך - "הקומדיה האלוהית" או "התופת" - ועל כן נושא הפסל שנודע מאוחר יותר בשם "האדם החושב", נקרא במקור "המשורר".

המוזיאון מעולם לא נבנה, ורודן עבד על יצירתו ב"הוטל בירון" - כיום - "מוזיאון רודן" בפריז, עד מותו.

השראה ליצירת "שערי הגיהנום" הייתה יצירתו של הפסל לורנצו גיברטי - "שערי גן העדן" מן המאה ה-15, המייצגים בשערי ברונזה דמויות מן התנ"ך.

## חלקי היצירה
חלק מהפרטים להלן פוסלו על ידי רודן כפסלים עצמאיים בגודל מלא, ובהמשך שולבו בגרסה מוקטנת בתוך היצירה:
* **[[האדם החושב]] (Le Penseur)**
: חלק זה מצוי מעל הדלתות כונה במקור "המשורר" שכן הוא ייצג את דנטה המביט על שאר הדמויות בשאול.
*** [[הנשיקה (פסל של רודן)|הנשיקה]] (Le Baiser)**
: חלק זה של הפסל, המייצג את פאולו ואת פרנצ'סקה דה רימיני היה שייך לשער החל מהגרסה המקורית. רודן רצה להראות הן את תחילתה של האהבה, והן את תוצאותיה העגומות, אולם בשל הניגוד החד בין הדמויות הללו לשאר הדמויות בשערי הגיהנום, רודן הוציא אותם מן השער.
*** [[אוגולינו וילדיו (רודן)|אוגולינו וילדיו]] (Ugolin et ses enfants)**
: חלק זה של הפסל מתאר את יוגולינו דלה ג'רארדסקה, אשר אכל את גופות ילדיו לאחר שגוועו ברעב. הפסל ניצוק כפסל נפרד בשנת 1882.
* **שלושת הצללים (Les trois Ombres) **
: במקור שלושה פסלים אלה היו בגובה 98 ס"מ. מאוחר יותר, בשנת 1899 נוצקה קבוצה נוספת, בגובה 2 מטרים (הניצבת כיום בגן מוזיאון רודן בפריז).
*** אהבה נמלטת** (**Fugit Amor **)
: על הדלת הימנית. דמויות נוספות המתארות את פאולו ופרנצ'סקה דה רימיני.
* **פאולו ופרנצ'סקה**
: על הדלת השמאלית של השערים. פאולו מנסה לתפוס את פרנצ'סקה הנמלטת ממנו.
* **מדיטציה**
: דמות זו גדולה מיתר דמויות דפנות הדלת. הדמות ניצוקה בשנת 1896.
* **הקורטיזנה הזקנה**
: חלק זה ניצוק בשנת 1885.
* **אני יפה (Je Suis Belle)**
: חלק זה ניצוק בשנת 1882.
* **אביב נצחי**
: חלק זה ניצוק בשנת 1884.
* **אדם וחווה**
: שני פסלים עצמאיים מהפסל המקורי שאמורים היו לעמוד משני צדדיו. פסל אדם או פסל "בריאת האדם" נוצר בשנת 1880 בקירוב לאחר שובו של רודן מביקור באיטליה, אצבע ידו הימנית של אדם נוצרה בהשראת "בריאת האדם" של מיכלאנג'לו. פסל חוה נוצר בשנת 1881.


תמונה:Rodin092.JPG|שלושת הצללים במוזיאון רודן שבפריז
תמונה:Rodin TheThinker.jpg|האדם החושב במוזיאון רודן שבפריז
תמונה:Baiser de Rodin.JPG|הנשיקה במוזיאון רודן שבפריז
תמונה:Museo d'Orsay auguste rodin, conte ugolino 0.JPG|אוגלינו וילדיו במוזיאון ד'אורסה
תמונה:75 - Musée Rodin - Ève au rocher, grand modèle – Auguste Rodin.jpg|חוה במוזיאון האורנז'רי
תמונה:Auguste Rodin-Adam-Israel Museum-2.jpg|אדם במוזיאון ישראל
תמונה:Auguste Rodin-Eternal-Spring-Hermitage.jpg|אביב נצחי בארמיטאז'
תמונה:Zürich - Kunsthaus - Rodin's Höllentor IMG 7384 ShiftN.jpg|שערי הגיהנום בקונסטהאוס שבציריך



## ראו גם
* שער גן העדן

## קישורים חיצוניים

* מוזיאון רודן בפריז, צרפת
* מוזיאון רודן, פילדלפיה, ארצות הברית
* "התופת" של דנטה

 

קטגוריה:ערכים שבהם תבנית בריטניקה אינה מתאימה
קטגוריה:פסלים (יצירות)
קטגוריה:אוגוסט רודן